આજે સરદાર પટેલ સમિતીના આગેવાનોએ અમદાવાદ જિલ્લા કલેકટરને અરજી આપી હતી જેમાં તેમણે માંગણી કરી હતી કે, પાટીદાર સમાજના લોકોને વોટ આપવાથી વંચિત રાખવામાં આવ્યા છે. તે એક મોટો અપરાધ છે. તેના માટે જવાબદારોને સજા થવી જોઇએ. ઉપરાંત એસપીજીએ ભાજપ ઉપર સત્તાનો દુરઉપયોગ કર્યાનો આક્ષેપ કર્યો હતો તેમણે જણાવ્યું હતુ કે, ભાજપે સત્તાનો દુરઉપયોગ કરીને આચારસંહિતાનો ભંગ થયો છે. તેથી તેમની ઉપર ચૂંટણી લડવા ઉપર પ્રતિબંધ મુકી દેવા જોઇએ. મતદારયાદીમાંથી કમી થયેલા પાટીદારોને પુનઃ વોટ આપવાની તક મળે તેવી માંગણી કરી હતી. ઉપરાંત મતદારયાદીમાંથી નામ કમી થયાના મુદ્દે ચૂંટણી કમિશનર વરેશ સિન્હા સામે દેશદ્રોહનો કેસ દાખલ કરવાની માંગણી કરી હતી.